Lufthansa

Deutsche Lufthansa AG (yleiskielessä pelkkä Lufthansa) on saksalainen, maailman suurimpiin kuuluva lentoyhtiö. Yhtiön pääkonttori on Kölnissä ja päälentokenttä Frankfurtin lentoasema. Tärkeitä solmukohtia yhtiölle ovat myös Münchenin lentoasema ja Düsseldorfin lentoasema. Yhtiön ostettua Swiss- lentoyhtiön myös Zürichin lentoasemasta on tullut yhtiön liikenteen solmukohta. Lufthansa-yhtiöllä on käytössään yli 300 lentokonetta ja Lufthansa-konsernilla yli 700. Lufthansalla lensi vuonna 2019 noin 145,2 miljoonaa matkustajaa, ja konsernin palveluksessa oli yli 108 000 henkilöä. Lufthansa on Star Alliancen perustajajäsen. Yhtiö uusi koneidensa värityksen vuoden 2018 aikana. Ensimmäinen uuteen väritykseen maalattu kone oli Boeing 747-8. == Historia == Ensimmäinen Lufthansa-nimeä käyttänyt lentoyhtiö perustettiin vuonna 1926 nimellä Deutsche Luft Hansa Aktiengesellschaft, kun saksalaiset Deutsche Aero Lloyd (DAL) ja Junkers Luftverkehr yhdistyivät. Yhtiön nimessä olleet sanat Luft ja Hansa alettiin kirjoittaa yhteen vuonna 1933. Ennen toista maailmansotaa yhtiö avasi reittejä mm. Kaukoitään ja Amerikkaan käyttäen Dornierin, Junkersin, Heinkelin, Focke-Wulfin ja muiden saksalaisten lentokonetehtaiden koneita. Pääkenttänään Lufthansa käytti senaikaisen Euroopan suurinta lentoasemaa, Berliinin Tempelhofin lentoasemaa. Lufthansan toiminta lakkautettiin vuonna 1945 Saksan antautumisen jälkeen. Uusi Lufthansa-yhtiö perustettiin 6. tammikuuta 1953 nimellä Aktiengesellschaft für Luftverkehrsbedarf (LUFTAG). Nimi muutettiin muotoon Deutsche Lufthansa Aktiengesellschaft 6. elokuuta 1954. Juridisesti kysymyksessä ei ole entisen Lufthansa-yhtiön seuraaja. Uusi Lufthansa aloitti Saksan sisäisen liikenteen 1. huhtikuuta 1955. Kansainvälinen liikenne aloitettiin 15. toukokuuta 1955 Euroopan sisäisillä lennoilla ja 8. kesäkuuta New Yorkiin. Itä-Saksa perusti myös oman Lufthansa-nimisen lentoyhtiön, mikä johti erimielisyyksiin Itä- ja Länsi-Saksan välillä. Itä-Saksa antoi sen takia lentoyhtiölleen uudeksi nimeksi Interflug. Tämä yhtiö toimi aina vuoteen 1991 asti. Berliinin jaon aikana Länsi-Saksan Lufthansa ei saanut lainkaan lentää Berliiniin. Vuonna 1958 Lufthansa tilasi neljä Boeing 707 -konetta, joilla se aloitti liikenteen Frankfurtin ja New Yorkin välillä maaliskuussa 1960. Myöhemmin yhtiö hankki käyttöönsä myös Boeing 720 -koneita. Helmikuussa 1961 Kaukoidän verkostoon lisättiin reitit Thaimaan Bangkokista Hongkongiin ja Tokioon. Liikenne Lagosiin Nigeriassa ja Johannesburgiin Etelä-Afrikassa aloitettiin vuonna 1962. Lufthansa sai vuonna 1964 käyttöönsä Boeing 727 -koneen, jolla se pystyi aloittamaan suoran yhteyden Frankfurtin ja Tokion välillä. Helmikuussa 1965 yhtiö tilasi 21 Boeing 737 -konetta, jotka saatiin liikenteeseen vuonna 1968. Lufthansan ensimmäinen laajarunkokone, Boeing 747, lensi ensimmäisen lentonsa 26. huhtikuuta 1970. Vuonna 1971 yhtiö aloitti liikenteen Etelä-Amerikkaan. Lokakuussa 1977 kaapattiin Lufthansan lento 181. Vuonna 1979 Lufthansa ja Swissair esittelivät asiakkaille uuden Airbus A310 -koneen, jota Lufthansa tilasi käyttöönsä 25 kappaletta. 1980- ja 1990-lukujen taitteessa Lufthansa aloitti laivastonsa modernisoinnin. Vuonna 1985 yhtiö tilasi 15 Airbus A320:aa, seitsemän Airbus A300-600 -konetta ja kymmenen Boeing 737-300 -konetta. Kaikki koneet saatiin käyttöön vuosien 1987 ja 1992 välissä. Lufthansa tilasi myöhemmin myös Airbus A321-, Airbus A340- ja Boeing 747-400 -koneita. 28\. lokakuuta 1990, 25 päivää Saksan yhdistymisen jälkeen, Berliini palautettiin Lufthansan reittiverkostoon. 18. toukokuuta 1997 Lufthansa, Air Canada, SAS, Thai Airways ja United Airlines perustivat maailman ensimmäisen lentoyhtiöallianssin, Star Alliancen. Kesäkuussa 2003 Lufthansa avasi terminaali 2:n Münchenin lentoasemalla, jolloin siitä tuli yhtiön toinen pääkenttä. Uusi terminaali oli Euroopan ensimmäisiä lentoyhtiön omistuksessa olevia terminaaleja. Vuonna 2005 Lufthansa hankki omistukseensa Sveitsin suurimman lentoyhtiön, Swiss International Air Linesin eli Swissin. Vuonna 2009 Lufthansa osti lisäksi itävaltalaisen Austrian Airlinesin sekä belgialaisen Brussels Airlinesin. Lufthansa toi vuonna 2014 laajarunkokoneisiinsa premium economy -luokan, jossa oli tuuman leveämmät istuimet kuin turistiluokassa ja 38 tuuman istuinväli. Uusi luokka oli lentoyhtiön ensimmäinen uusi palvelukonsepti 35 vuoteen. Lufthansan omistajia ovat tällä hetkellä yksityiset investoijat (88,52 %), MGL Gesellschaft für Luftverkehrswerte (10,05 %), Deutsche Postbank (1,03 %) ja Deutsche Bank (0,4 %). ==Tytär- ja osakkuusyhtiöt== (suluissa Lufthansan omistusosuus, jos se on alle 100 % tai jos yhtiö ei ole enää toiminnassa) ===Lentoliikennettä harjoittavat=== * Air Dolomiti * Austrian Airlines * BMI (ei enää toiminnassa) * Brussels Airlines (45 %, optio loppuosan hankintaan) * Discover Airlines * Eurowings (45 %) * Germanwings (ei enää toiminnassa) * ITA Airways (41 %, aikeissa ostaa kokonaan) * Jade Cargo International (25 %) * JetBlue (19 %) * Lufthansa Cargo * Lufthansa CityLine * Lufthansa Italia * Luxair (13 %) * SunExpress (50 %) * Swiss International Air Lines * Ukraine International Airlines (22,5 %) ===Muut=== * Delvag, vakuutusyhtiö * Global Load Controls, laskentapalvelut * LSG Sky Chefs, ateriapalveluyhtiö * Lufthansa Commercial Holding (19 %) * Lufthansa Flight Training, lentäjäkoulutus * Lufthansa Systems, ilmailualan IT-palvelut * Lufthansa Technik, lentokoneiden huolto == Laivasto == ===Nykyinen laivasto=== Huhtikuussa 2024 Lufthansan laivasto koostuu seuraavista konetyypeistä. Laivaston keski-ikä on 13,7 vuotta. Lufthansan laivasto Konetyyppi Lukumäärä Tilauksia Matkustajapaikkoja Huomautuksia Airbus A319-100 35 — 138 Airbus A320-200 51 — 168 / 180 Airbus A320neo 35 52 180 Airbus A321-100 17 — 205 Airbus A321-200 37 — 205 Airbus A321neo 17 24 215 Airbus A330-300 10 — 255 Airbus A340-300 17 — 279 Poistuvat käytöstä. Korvataan Boeing 787-9 ja Airbus A350-900 -koneilla. Airbus A340-600 10 — 281 297 Airbus A350-900 24 26 293 195 Airbus A350-1000 — 10 vahv. myöh. Toimitukset alkavat vuonna 2026. Airbus A380-800 8 — 509 Boeing 747-400 8 — 371 Korvataan Boeing 777-9 -koneilla vuoteen 2030 mennessä. Boeing 747-8 19 — 364 Boeing 777-9 — 20 vahv. myöh. Toimitukset myöhästyneet, otetaan käyttöön vuonna 2025. Korvaa Boeing 747-400 -koneet. Boeing 787-9 5 34 294 Toimitukset vuoteen 2027 mennessä. Korvaa Airbus A340 -koneet. Bombardier CRJ-900 28 — 84 Liikennöijänä Lufthansa CityLine. Embraer 190 4 — 100 Liikennöijänä Lufthansa CityLine. Yhteensä 325 166 Lufthansa Cargon rahtilaivasto Konetyyppi Lukumäärä Tilauksia Huomautuksia Airbus A321P2F 4 — Liikennöijänä Lufthansa Cityline. Boeing 777F 11 3 Boeing 777-8F — 7 Saapuu laivastoon vuonna 2027. Yhteensä 15 10 ===Lufthansan historiallinen laivasto=== Lufthansan historiallinen laivasto Lufthansan historiallinen laivasto Lufthansan historiallinen laivasto Lufthansan historiallinen laivasto Lufthansan historiallinen laivasto Lufthansan historiallinen laivasto Lufthansan historiallinen laivasto Konetyyppi Koneiden lukumäärä Käytössä vuosina Lisätietoja Douglas DC-8 1 1965–1966 Boeing 727-100 1 1965–1967 Boeing 737-100 22 1967–1984 Boeing 737-200 47 1969–1999 Boeing 747-100 3 1970–1979 McDonnell Douglas DC-10 12 1973–1996 Boeing 747-200 26 1971–2004 Neljä koneista oli rahtiversioita. Airbus A300B4 26 1976–2010 Kuusi koneista oli -B2 versioita. Airbus A310-200/300 25 1983–2004 Boeing 737-300 46 1986–2016 Boeing 737-500 33 1990–2016 Boeing 737-400 7 1992–1998 Airbus A340-200 8 1993–2003 Boeing 767-300ER 3 1994–2004 Airbus A330-200 5 2003–2006 ==Lähteet== ==Aiheesta muualla== *Lufthansa *Lufthansa USA *Deutsche Lufthansa Berlin Stiftung *Lufthansan laivaston ikä *Tietoja Lufthansan laivastosta * Luokka:Seulonnan keskeiset artikkelit Luokka:MDAX-indeksi